alexandrainst/scandi-wiki huggingface dataset:
Andrew Harclay, 1. jarl av Carlisle

Andrew Harclay eller Hartley (anglifisert fra Andreas de Harcla), jarl av Carlisle (født ca. 1270, død 1323) var en viktig engelsk militærleder i grenseområdene mot Skottland under kong Edvard II av Englands regime.

Han ble født en gang rundt 1276 på området som skulle komme til å bli Hartley Castle, var sønn av Michael de Harcla og ble en av kommandantene over de engelske styrkene for kong Edvard II i slaget ved Bannockburn i 1314, og derfor slått til ridder.

I 1315 fordrev Andrew Harclay som sheriff av Cumberland Skottlands konge Robert Bruce fra en beleiring av Carlisle. Slik ble han for øvrig den eneste mann etter 1308 som noen gang greide å beseire Robert Bruce i noen form for militært sammenstøt. Mer bemerkelsesverdig var hans seier i 1322 over de opprørske styrkene til Thomas, jarl av Lancaster i slaget ved Boroughbridge, hvor han benyttet bueskyttere med langbue på en innovativ måte. Året etter ble det opprettet et jarldømme for ham, jarldømmet av Carlisle, og han ble utnevnt til vokter av de nordlige områdene.

Den 13. oktober 1322 var han også tilstede i slaget ved Old Byland hvor skottene beseiret engelskmennene og jagde kong Edvard på flukt. I tiden etter slet engelskmennene med å forsvare de nordlige områdene mot skotske hærtokt og herjinger over grensen. Øyensynlig besluttet Andrew Harclay å ta saken i egne hender, og fikk i stand et møte med Robert Bruce eller dennes utsending for å foreslå en våpenhvile. Han hadde sannsynligvis ærefulle hensikter, og resultatet ble heller ikke urimelig, men kong Edvard kunne ikke bedømme det som noe annet enn forræderi. Andrew Harclay ble arrestert, og dømt til hengning, trekking og kvartering, noe som ble utført den 3. mars 1323.

Også hans bror John ble henrettet, men hans sønn, også kalt John, overlevde. Hans søster Sarah ba kongen om å få hans oppdelte kropp samlet sammen fra de ulike delene av landet de var blitt sendt til: Carlisle Castle, Newcastle-upon-Tyne, York, Shrewsbury og hodet fra London Bridge, slik at hun kunne få ham bisatt i kirkelig regi.

Hans jarldømme ble nedlagt, men gjenreist for en annen familie i 1622.

Referanser

Eksterne lenker 
 «The Battle of Boroughbridge» hos Battlefields Trust

Britiske jarler og grevinner
Personer fra distriktet Eden
Bexleyheath

Bexleyheath, tidligere kalt Bexley New Town eller Bexley Heath, er et forstadsområde i distriktet Bexley i London. Det ligger omkring nitten kilometer øst-sørøst for Charing Cross. Det er identifisert i London-planen som en av de 35 betydelige senter i Stor-London.  Bexleyheath ligger også i det tradisjonelle grevskapet Kent. I henhold til folketellingen av 2011 har Bexleyheath (inkludert valgkretsene Brampton og Christchurch) en befolkning på 21 511 innbyggere.

Fram til 1700-tallet var Bexley Heath et nærmest ubebodd område langs Watling Street. I 1766 bygde sir John Boyd Danson House i parkområdet som heter Danson Park. I 1814 ble området nord for Bexley omfattet av loven Enclosure Act, og var dermed ikke lenger en allmenning. I 1859 tegnet Philip Webb Red House for kunstneren William Morris. Huset har siden 2003 vært i National Trusts eie. På slutten av 1800-tallet kom jernbanen etter at ingeniøren Alfred Bean, som eide Danson House, hadde drevet en kampanje for Bexleyheath-linjen. Dette førte til kraftig vekst i området.

Referanser

Eksterne lenker 
 
 Bexleyheath, områdets eget nettsted
 Welling
 Bexley Local Studies and Archives 

Steder i Bexley
Sigrid Merethe Hanssen

Sigrid Merethe Hanssen (født 8. februar 1966) er norsk forfatter og filolog, bosatt på Finnsnes i Troms. Hanssen debuterte i 2007 med novellesamlingen Sprang. Novellesamlingen Ingen heime ble gitt ut i 2009. Debutboken ble belønnet med Blixprisen 2007. Hun har også blitt tildelt Sigmund Skard-stipendet for 2009. I 2011 debuterte hun som barnebokforfatter med Detektiv Smartbart og sabotasjen på badet, og våren 2013 kom hennes første roman Sofia ut.

Hanssen er datter av forfatteren Arvid Hanssen.

Bibliografi 

 2007: Sprang – novellesamling, Samlaget
 2009: Ingen heime – novellesamling, Samlaget
 2011: Detektiv Smartbart og sabotasjen på badet – barnebok illustrert av Åshild Irgens, Samlaget
 2013: Sofia – roman, Samlaget
 2022: Kom ei jente gåande – roman, Samlaget

Priser 
 Sigmund Skard-stipendet 2009
 Blixprisen 2007

Referanser

Eksterne lenker 
 Presentasjon av Sigrid Merethe Hanssen i Forfatterkatalogen på Forfattersentrums nettsider
 Sigrid Merethe Hanssen på Samlagets nettsider
 

Norske novellister
Personer fra Lenvik kommune
Norske forfattere
Leonard Peikoff

Leonard Peikoff (født 15. oktober 1933) er en amerikansk filosof og forfatter i den objektivistiske tradisjon. Han ble kjent med Ayn Rand i 1951, og grunnla Ayn Rand Institute i 1985.

Bibliografi 
 The Ominous Parallels (1982) ISBN 0-452-01117-5
 Objectivism: The Philosophy of Ayn Rand (1991) ISBN 0-452-01101-9
 The Early Ayn Rand (1984) ISBN 0-453-00465-2
 The Voice of Reason: Essays in Objectivist Thought (1989) ISBN 0-453-00634-5
 Introduction to Objectivist Epistemology (utvidet andre utgave) (1990) ISBN 0-453-00724-4
 The Ayn Rand Reader (1999) ISBN 0-452-28040-0
 The DIM Hypothesis (2012) ISBN 0-451-23481-0

Referanser

Eksterne lenker 
 Peikoffs hjemmeside
 The Ayn Rand Institute

Filosofer fra USA
Sakprosaforfattere fra USA
Personer fra Winnipeg
Fødsler i 1933
Handlingslammelse

Handlingslammelse er et uttrykk for at en person, organisasjon eller til og med samfunnet ikke er i stand til å utføre en logisk beslutning.

Hos en person kan handlingslammelse oppstå som en følge av en akutt, uventet opplevelse, der en logisk avgjørelse blir helt uvesentlig i forhold til den akutte opplevelsen. Personlig handlingslammelse kan også oppstå som et resultat av sykdom, fysisk eller psykisk.

Handlingslammelse i en organisasjon kan også oppstå som en følge av en uventet og tragisk situasjon, men også være en følge av at vesentlige elementer i organisasjonen ikke blir tillagt tilstrekkelige fullmakter, eller at personene som innehar fullmakter til å treffe avgjørelser ikke har tilstrekkelig kompetanse eller beslutningsdyktighet.

Handlingslammelse i samfunnet kan bli påvist, men likevel er det mange rådende mekanismer som forhindrer at handling igangsettes. Det hevdes at ved slike tilstander råder handlingslammelse, eksempel i forbinde med miljøkrisa, rusmiddelproblematikken, flyktningkrisen og lignende.

Referanser

Se også
Lammelser

Ord og uttrykk
Sergio Gonella

Sergio Gonella (født 23. mai 1933 i Asti, død 19. juni 2018 samme sted) var en italiensk fotballdommer som dømte både VM-finalen i 1978 mellom  og  og EM-finalen i 1976 mellom  og .

Se også 
 Liste over fotballdommere som har dømt VM-finalen

Eksterne lenker 
 
 Profil hos Worldreferee.com

Italienske fotballdommere
Dommere i Fotball-EM 1976
Dommere i Fotball-VM 1978
Fotballdommere som har dømt VM-finalen
Fotballdommere som har dømt EM-finalen
Fotballdommere som har dømt UEFA Super Cup
Personer fra Asti
Venskapen (Asker)

Venskaben ligger i Asker sentrum. Huset er bygd i 1904 og består av 3 utleielokaler; Storsalen, Formannskapssalen og Salongen.

Huset som opprinnelig het «Asker Festivitets- og Kommunelokale» ble oppført av Asker Venskabelige Forening, en kvinneforening hvis eneste oppgave var å skaffe bygda et forsamlingslokale.

Lokalet ligger i Asker sentrum rett nedenfor Asker rådhus. Bygget, som ble innviet 7. desember 1904 er oppført i nyklassisitisk stil og er tegnet av arkitekt Ivar Næss.

I 1905 flyttet Asker herredstyre og Asker sparebank inn i bygget. Kommunen sine kontorer her inntil rådhuset sto ferdig i 1964, Asker Sparebank fram til 1919. 

I 1921 ble bygget gjeldfritt overdratt til kommunen. Bygget har vært benyttet som tingsted, lokale for kunstutstillinger, teater og kinosal.

Referanser

Byggverk i Asker
Kultur i Asker
Ivar Næss
Botnhamn

Botnhamn (Postnr. 9373), etter lokal uttale Botnhamna, er et bygdesamfunn og fiskevær på Nord-Senja i Troms. Bygda tilhører Senja kommune og ligger langs vestsiden av fjorden Stønnesbotn. Bygda ligger ca 54 km nordover på Senja fra Finnsnes.

Skole og barnehage 
Botnhamn skole (1.-10. trinn) betjener grunnkretsene Botnhamn, Stønnesbotn og Baltsfjord. Det er også barnehagetilbud i  bygda.

Sysselsetting 
Bygda har fiskebruk, taxi, dagligvarebutikk med kaffebar og aldershjem.

Historie
Botnhamn er som gård nevnt i historiske kilder ca. 1370, under navnet Stufunes. Gården har en rekke arkeologiske funn fra stein-, jern- og middelalder, og den mest kjente av disse er den såkalte sølvskatten fra Botnhamn fra rundt år 1000. Plassen har trolig vært en del av et høvdingerike lokalisert på begge sider av ytre Malangen.  På 1600-tallet var Botn lensmannsgård i Balstad tingsted. Gjennom etablering av handelsvirksomhet på slutten av 1800-tallet, vokste Botnhamn fram til å bli et sentrum i Hillesøy.

Kommunikasjon

Fra Botnhamn går fylkesvei 862 til bygdene og fiskeværene i Berg og fra Kjosen i Stønnesbotn går fylkesvei 861 til Gibostad og Silsand. I tillegg har to mindre fylkesveier utgangspunkt i Botnhamn. Fv 274 (Tr.) går nordover langs Malangen til bygdene Sand og Laukvik, mens Fv 277 (Tr.) går over fjellet vestover mot Husøya. Det går også kommunal vei til den lille bygda Baltsfjord. Med bil er det 28 km til tettstedet Gibostad og 52 km til byen Finnsnes.

15 km mot sørøst, langs fylkesvei 861, ligger Lysnes, hvor det er hurtigbåtforbindelse med Tromsø.

I sommerhalvåret går det ferge mellom Botnhamn og Brensholmen på Kvaløya. Fergeruten kalles «Malangsforbindelsen», og er vanligvis i drift fra slutten av april til begynnelsen av september med en ferge som tar ca. 26 biler. Overfarten tar om lag 40 minutter, og fra Brensholmen er det ca. en times kjøring til Tromsø.

Botnhamn grunnkrets
Botnhamn grunnkrets tilhører Stønnesbotn/Øyfjordområdet og omfatter begge sider av den nordlige del av Stønnesbotn, samt bygdene utover mot havgapet. På østsiden av Stønnesbotn ligger det fraflyttede stedet Gavlen. På vestsiden strekker grunnkretsen seg fra Huselv, gjennom hele Botnhamn og videre nordover langs Malangen, bygdene Sand og Laukvik inkludert. I vest grenser grunnkretsen mot Baltsfjord, i sør mot Stønnesbotn og i øst mot Lysbotn. Over Malangsfjorden i nordøst ligger grunnkretsene Buvika og Brensholmen i Tromsø kommune. Grunnkretsen dekker et areal på 32,97 km².

Innbyggertall (2000–2015)

Eksterne lenker
 Botnhamn.com
 

Bygder og grender i Troms og Finnmark
Fergesteder i Troms og Finnmark
Bosetninger i Senja kommune
Kulturminner i Senja
FC Groningen

FC Groningen er en nederlandsk fotballklubb fra Groningen. Groningen spiller i Eredivisie. Klubben ble grunnlagt 16. juni 1971 av Groninger Voetbal en Atletiek Vereniging.

Den norske landslagsspilleren Erik Nevland, Arjen Robben, Virgil van Dijk og Luis Suárez har spilt for klubben. Den tidligere RBK-spilleren Alexander Sørloth signerte i 2015 en 4,5-årskontrakt med klubben. Han spilte der i en og en halv sesong før han ble solgt til FC Midtjylland.

Spillerstall
Oppdatert 4. november 2022.

Utlånte spillere

Referanser

Eksterne lenker 
 

Groningen
Sport i Groningen‎
Groningen
Sport i Nederland i 1971
Krakk

Krakk kan være:

 En stol uten rygg, se krakk (møbel)
 Et økonomisk sammenbrudd, se børskrakk
 En kulturprogram som gikk på NRK, se Krakk (TV-program)
Krakk (møbel)

Se Krakk for andre betydninger av ordet

En krakk, taburett eller skammel er et møbel som enklest kan beskrives som en stol uten rygglene.

Uttrykket brukes også for tilsvarende konstruksjoner som ikke nødvendigvis er til å sitte på, slik som sagkrakk.

Se også
Melkekrakk
Nerisonstol
Barkrakk
Fotskammel, et lignende møbel laget for å heve beina
Skammel kan også vise til en lav benk uten arm- og rygglene

Eksterne lenker
 Etymologien til ordet «krak» i Ordbog over det danske sprog
 Se krakk i DigitaltMuseum

Møbler
Stoler
Haymarketopptøyene

Haymarketopptøyene skjedde i Chicago den 4. mai 1886, da streikende arbeidere demonstrerte for 8 timers arbeidsdag på Haymarket-torget. To hundre politimenn gikk til angrep på dem for å oppløse demonstrasjonen, da noen med ett kastet en bombe fra en sidegate. I kaoset som fulgte begynte politiet og noen av arbeiderne å skyte på hverandre. Da røyken lettet, hadde syv politimenn og tre ganger så mange arbeidere blitt dødelig såret. 

Åtte anarkister og streikeledere ble arrestert, tiltalt og dømt for å ha medvirket til at en bombe ble kastet mot politiet. Fire av de dømte ble hengt. En femte begikk selvmord i fengselet. En av de dømte og henrettede var August Spies.

Da saken ble tatt opp noen år senere, ble det klart at det hadde skjedd justismord – bokstavelig talt – for det var ikke klare bevis for at de hadde gjort lovbruddet de ble dømt og hengt for. Tre overlevende dømte, ble sluppet fri fra fengselet i 1893. De som allerede var hengt ble martyrer for arbeiderbevegelsen.

Til minne om Haymarket-anarkistene ble Første mai valgt som internasjonal demonstrasjonsdag for arbeiderbevegelsen. I populærkulturen inspirerte denne hendelsen til den stereotype oppfatningen av «bombekastende anarkist», og hendelsen er fortsatt kontroversiell i USA og bidro til å skape avstand mellom de sosiale klassene. 

Stedet for hendelsene ble 25. mars 1992 et minnesmerke for Chicago og minnesmerket i Forest Park, ca. 16 kilometer mot vest, ble oppført i National Register of Historic Places og anerkjent som et nasjonalt minnesmerke 18. februar 1997. 

I 2004 ble i tillegg en stilisert bronseskulptur, "Haymarket Memorial", av kunstneren Mary Brøgger, satt opp der hendelsen faktisk fant sted. Denne skulle være begynnelsen på en "Labor Park". Men i 2016 begynte oppføringen av en boligblokk på stedet, og skulpturen ble flyttet til Union Park, nærmere 2 kilometer mot vest. Utbyggeren sa da at skulpturen skulle stå i en mindre "pocket park" på stedet innen 1. mai 2017, men per juni d.å. har dette ikke skjedd.

Referanser 

Illinois' historie
Anarkisme
Sosialisme
Konflikter i 1886
1886 i USA
Chicago
Opptøyer
Agnete Kjølsrud

Agnete Maria Forfang Kjølsrud (født 1. desember 1976) er en norsk vokalist og låtskriver.

Kjølsrud er vokalist i hardrock-bandet Djerv, og tidligere kjent fra hardrockbandet Animal Alpha, som ble oppløst mars 2009. Hun har i tillegg vært gjesteartist på en rekke musikkalbum.

Kjølsrud gjorde i 2010 vokal på låten Gateways med Dimmu Borgir.

Hun er også sanger på sangen «Get Jinxed» fra videospillet League of Legends, som handler om spillfiguren «Jinx». Sangen ble lansert 11. oktober 2013.

Diskografi

Djerv
Album
Djerv (2011)
Singler/EP-er
Headstone (2010)
Madman (2011)
Headstone/Madman (2012)

Animal Alpha
Album
Pheromones (2005)
You Pay for the Whole Seat, But You'll Only Need the Edge (2008)
Singler/EP-er
Promo (2003)
I Really Want You to Dance (2004)
Most Wanted Cowboy (2005)
Animal Alpha EP (2005)
Pin You All/Master of Disguise (2007)

Pondus
Boy in the Bubble (1998)

Deltar på
 Bermuda Triangle: This Is Just (Another Song) (2003)
 Bermuda Triangle: Mooger Fooger (2003)
 Bermuda Triangle: Secret Pillow (2004)
 By:Larm: By:Larm Live Stavanger 2005 (2004)
 NRK: NRK Petre presenterer: Rørt og urørt 2005 (2005)
 Øyafestivalen: Öya Oslo 2005 (2005)
 Music Export Norway: Norway – Metal 2. Edition (2005)
 Burnout: Revenge: Burnout: Revenge – Soundtrack (2005)
 Bermuda Triangle: Fearless (2006)
 Bermuda Triangle: Wish (2006)
 Alarmprisen 2006: Alarmprisen 2006 ... og de nominerte er... (2006)
 Bermuda Triangle: 33rpm (2006)
 South by Southwest: SXSW 2006 (2006)
 By:Larm: By:Larm Live Tromsø 2006 (2006)
 Sonic Seducer: Sonic Seducer: Cold Hands Seduction Volume 83 (2006)
 EBU-UER: Eurosonic Festival Groningen (2006)
 Black Debbath: Naar vi døde rocker (2006)
 Brainstorm Music Marketing GMBH: Freestyle Noize For Powder Action (2006)
 Sparebank 1 Fredrikstad: St. Croix-huset live 06 (2006)
 Music Week: Norway 2006 (2006)
 Sony BMG Music Entertainment: Under the Milky Way (2007)
 Black Debbath: Black Debbath hyller kvinnen! (2007)
 El Caco: From Dirt (2007)
 Sonic Seducer: M'Era Luna Festival 2007 (2007)
 Wacken Records: Live at Wacken 2007 (2008)
 Cargo Records: We Deliver the Goods – Cargo Sampler 99/08 (2008)
 Playground Music Scandinavia: Darker Playground Vol. 1 (2008)
 Rock Tribute Magazine: Rock Tribune 74 CD Sampler (Mei 2008) (2008)
 Bermuda Triangle: Lover Computer City (2009)
 Jorddunst: Jorddunst 2010 (2010)
 Dimmu Borgir: Gateways (2010)
 Dimmu Borgir: Abrahadabra (2010)
 Solefald: Norrøn livskunst (2010)
 Hardrock: Hard Rock Sampler 29 (2010)
 Metalstorm: World of Glass Compilation Volume 1 (2011)
 Indie Recordings: Indie Recordings Compilation (2012)
 Paramount Pictures; filmen Hansel and Gretel: Witch Hunters, regi: Tommy Wirkola, filmmusikk: Atli Örvarsson / Hans Zimmer (2012)
 League of Legends: Get Jinxed (2012)
 Wacken Records: Live at Wacken 2012 (2013)
 Metal Duets: Metal Duets Vol. 06 (2015)
 Indie Recordings: Summer Sabbath 2016 (2016)
 Dimmu Borgir med Kringkastingsorkestret og Schola Cantorum: Forces of the Northern Night (2017)

Referanser 

Norske rockemusikere
Norske sangere
Fødsler i 1976
Skienstunnelen

Skienstunnelen er en 1 174 m lang enkeltsporet jernbanetunnel mellom Follestad og Nylende i Skien kommune.

Den hører til Bratsbergbanen og stod ferdig i 1917. Den ligger direkte under deler av Bratsberggata, Brekkeparken, deler av Hans Houens gate og Lagmannsveien.

Skienstunnelen har to nødutganger som leder ut i henholdsvis Snipetorp og Kamperhauggata.
Det er installert LED nødlys i tunnelen for mulighet til selvevakuering med selvlysende informasjonstavle pr/100m som viser lengde i begge retninger til nærmeste nødutgang/tunnelutgang. Nødlyset blir selvtestet hver 6. time og aktiveres ved at toget bryter en signalstrøm mellom skinnene når det passerer signalpunktet i tunnelens inngangsparti.

Skienstunnelen er også en del av den underjordiske delen av Telenorbygget i Skien sitt ventilasjonssystem.

Referanser 

Jernbanetunneler i Norge
Tunneler i Vestfold og Telemark
Bratsbergbanen
Jernbanestrekninger i Vestfold og Telemark
Tunneler åpnet i 1917
1917 i Norge
Jernbanebyggverk i Skien
Robert Fogel

Robert Fogel (født 1. juli 1926 i New York, død 11. juni 2013) var en amerikansk økonom, som blant annet er kjent for å ha utviklet disiplinen kliometri (cliometrics).

Fogels foreldre innvandret til USA fra Russland i 1922. I sin ungdom var han et ledende medlem av det amerikanske kommunistpartiet.

Han ble først kjent for sine beregninger av hvor viktig jernbanen hadde vært for amerikansk økonomi. I boken Railroads and American Economic Growth: Essays in Econometric History fra 1864 viste Fogel at amerikansk bruttonasjonalprodukt ville vært 25 prosent lavere uten jernbanen i 1890. Han mente derfor at jernbanens rolle generelt var overdrevet.

Virkelig berømt ble Fogel da han i 1975, sammen med Stanley Engermann, påstod at slavene i de amerikanske sørstatene hadde hatt en høyere materiell levestandard enn industriarbeiderne hadde hatt i nordstatene. De hadde jobbet mindre, spist bedre og ble bare unntaksvis slått. Fogel understreket at disse beregningene ikke var en unnskyldning for slaveriet, men var et innlegg i debatten om økonomien i slavehold. Han tok avstand fra slaveri av "moralske grunner".

Mesteparten av sin karriere virket Fogel ved Johns Hopkins University, University of Chicago og Harvard. Fogel vant Sveriges Riksbanks pris i økonomisk vitenskap til minne om Alfred Nobel i 1993 sammen med Douglass North.

Referanser

Eksterne lenker 

Personer fra USA av russisk opphav
Økonomer fra USA
Nobelprisvinnere fra USA
Sveriges Riksbanks pris i økonomisk vitenskap til minne om Alfred Nobel
Personer fra New York City
Ångermanälven

Ångermanälven er en 490 km lang elv, som flyter gjennom nordre Sverige. Det er Sveriges tredje mest vannrike elv (485 m³/s) og har et nedslagsfelt på .

Kildene til Ångermanälven ligger ved Børgefjell på grensa til Norge. To forskjellige elver løper sammen nordvest for Sollefteå. Ved den nordre elven ligger stedene Åsele og Vilhelmina som to av de større steder nær elven. Strömsund er et av de større stedene som ligger ved elvens søndre løp.

Den flyter gjennom Lappland, nordre Jämtland og Ångermanland og har mange store kraftverk. De viktigste fossene er Nämforsen, Forsmoforsen, Nässundforsen og Granvågsforsen. Den munner i Bottenhavet nord for Härnösand. 

De viktigste sideelvene er Vojmån, Fjällsjöälven og Faxälven. 

Nedstrøms Junsele (ned til Bottenhavet) kalles Ångermanälvens dalføre ofte for Ådalen. Nedenfor Nyland i Kramfors kommun danner Ångermanälven en lang, bred munningsvik med to kjente broer: Sandöbron og Högakustenbron.

Oversikt over sideelver
Sideelvoversikten nedenfor går fra munningen i havet til kildene. Respektive vassdrags kildeelver betegnes med (*):

Kramforsån
Bodån*
Mjövattsån*
Bollstaån
Majaån*
Loån
Sjögarån*
Viättån*
Mångsån
Gålsjöån
Björkån
Oldsjöån
Sollefteån
Vallån*
Tunsjöån*
Faxälven
Långsjöån
Björssjöån*
Ledingsån
Finnån
Runån*
Källån*
Gröningsån
Gideån
Stensjöån
Jämtmyrån
Edslan
Björkån*
Valasjöån
Nässjöån
Lafsan
Lugnan*
Grytån
Kvarnbrännån*
Kängsjöån*
Isbillån*
Rensjöån
Vikån*
Frostan
Kvarnån
Länglingsån
Hostån
Nyfloån
Edsån
Tällån*
Renån*
Svanavattenån
Rusvattenån
Klövån
Allån
Jougdån
Ringsjöån
Fiskån
Dunnerån
Hällingsån
Tvärån
Avansbäcken
Muruån
Leivbakkelva
Blåsjöälven*
Bjurälven*
Lejarälven*
Mångmanån
Rötsjöån*
Gåsbäcken
Vigdan
Skäljån
Jansjöån*
Rävsjöån*
Ottsjöbäcken*
Fjällsjöälven
Vängelälven
Grytån
Regesjöån
Mörtsjöbäcken
Äxingsån
Malmån
Gransjöån
Stampån
Jansjöån
Grössjöån*
Kråkån
Nagasjöån
Hällvattenån*
Gessjöån
Hotingsån*
Flåsjöån*
Fånån*
Fallån*
Kvarnån*
Dammån*
Järilån*
Tåsjöälven*
Sjoutälven*
Guoutelejukke*
Trångmoån*
Gierkejukke
Saxälven*
Lillån
Dajmaån
Sannarån*
Röströmsälven*
Bäån
Staversån
Rensjöån
Djupån
Ormsjöån*
Långselån*
Gittsån
Stensjöbäcken
Korpån*
Bergvattenån*
Sallsjöån*
Fjällån*
Röån
Tarån
Sågbäcken
Valån
Ruskån*
Rinnån*
Kvarnån
Uman
Bysjöån*
Juvanån*
Tågån
Stugusjöån*
Kvarnån*
Kläppsjöbäcken
Kortingån
Tärnickån
Grossbäcken
Gulbäcken
Ässan
Kultran
Stavselån
Hedvattenbäcken
Sämsjöån
Holmträskån
Insjöån
Långvattenån*
Mesjöån*
Stamsjöån
Kvarnån
Lomsjöån
Avasjöån
Norrån*
Sörån*
Kvällån
Torvsjöån
Vojmån
Järvsjöån
Bäsksjöån
Gråtanån
Matskanån
Skikkibäcken
Dajkanån
Dalsån
Skansnäsån
Krutån
Girisån*
Grönån
Tvärån
Nästansjöån
Ängesbäcken*
Krokbäcken
Huvudsjöbäcken
Laxbäcken
Marsån
Satsån
Saxån
Ransarån*

Referanser

 
Elver i Västerbottens län
Elver i Västernorrlands län